ΑΠΟΦΑΣΕΙΣ
Αριθμ. 15248
Τροποποίηση εγκεκριμένου ρυμοτομικού σχεδίου του Δ. Αμαρουσίου στο Ο.Τ. 274 στην Π.Ε. 8
«Άγιοι Ανάργυροι», με χαρακτηρισμό ακινήτου
ως «Κοινόχρηστου Χώρου» και έκτασης επί του
πεζόδρομου της Μ. Αλεξάνδρου ως «Παιδική
Χαρά».
Ο ΑΝΤΙΠΕΡΙΦΕΡΕΙΑΡΧΗΣ
ΧΩΡΙΚΟΥ ΣΧΕΔΙΑΣΜΟΥ, ΠΟΛΕΟΔΟΜΙΚΩΝ
ΘΕΜΑΤΩΝ ΚΑΙ ΕΦΑΡΜΟΓΩΝ ΑΤΤΙΚΗΣ
Έχοντας υπόψη:
1. Τον ν. 3852/2010 για τη «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρό-
γραμμα Καλλικράτης» (Α’ 87).
2. Το π.δ. 145/2010 για τον «Οργανισμό Περιφέρειας Αττικής» (Α’ 238), όπως τροποποιήθηκε με τις
υπ’ αρ. 44403/2011 (Β’ 2494 και Β’ 2822), 109290/39629/
23-12-2016 (Β’ 4251), 66313/24553/25-08-2017 (Β’ 3051)
και 37419/13479/08-05-2018 (Β’ 1661) αποφάσεις.
3. Την υπ’ αρ. 18641/5-1-2024 απόφαση του Περιφερειάρχη Αττικής «Ορισμός Αναπληρώτριας Περιφερειάρχη
και Αντιπερ/χών» (ΑΔΑ: ΨΩ9Ζ7Λ7-ΜΧΥ).
4. Την υπ’  αρ. 126895/31-1-2024 (Β’ 740) απόφαση του Περιφερειάρχη Αττικής για τη μεταβίβαση
αρμοδιοτήτων.
5. Το άρθρο 44 του ν. 3979/16-6-2011 «Για την ηλεκτρονική διακυβέρνηση και λοιπές διατάξεις» (Α’ 138)
και τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131) και ειδικότερα τα άρθρα 5, 6 και 7 (παρ. 5β).
6. Το από 17-7-1923 ν.δ. (Α’ 228) και ειδικότερα τα άρθρα 1, 3, 7, 9 και 70.
7. Τον ν. 1337/1983 (Α’ 33).
8. Τον Κώδικα Βασικής Πολεοδομικής Νομοθεσίας
(Δ’ 580/1999) και ειδικότερα τα άρθρα 152, 154 και 160.
9. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
10. Τον ν.  4495/2017, σχετικά με τη λειτουργία
των ΣΥ.ΠΟ.Θ.Α. και την υπ’ αρ. 16424/862/24-2-2020
(Υ.Ο.Δ.Δ. 190) απόφαση του Συντονιστή της Αποκεντρωμένης Διοίκησης Αττικής, όπως τροποποιήθηκε και ισχύ-
ει, περί συγκρότησης των ΣΥ.ΠΟ.Θ.Α. Α’ και Β’.
11. Τις υπ’  αρ.  103571/7467/1991 (Δ’  968) και
υπ’ αρ. 31477/6487/1997 (Δ’ 977) αποφάσεις του Υπουργού ΠΕΧΩΔΕ έγκρισης και τροποποίησης του ΓΠΣ Δ. Αμα-
ρουσίου αντίστοιχα.
12. Τα από 25/8/1887 β.δ. «Περί εγκρίσεως διαγράμματος ρυμοτομίας της κωμοπόλεως Αμαρουσίου» (Α’ 237),
24/12/1921 β.δ. «Περί τροποποιήσεως σχεδίου Αμαρουσίου δια διαπλατύνσεως οδού Αθηνών - Αμαρουσίου -
Κηφισίας κ.λπ.» (Α’ 6/1922), 17/6/1929 β.δ.  «Περί τροποποιήσεως του εγκεκριμένου σχεδίου του προαστείου
Αμαρουσίου κατά τας οδούς Αμαρησίας, Αρτέμιδος και
περιφερειακής» (Α’ 217), 3/9/1936 β.δ.  «Περί αναθεωρήσεως και επεκτάσεως του τμήματος του σχεδίου Αμα-
ρουσίου» (Α’ 400/1936) και το από 8/10/1969 π.δ. «Περί
τροποποιήσεως του ρυμοτομικού σχεδίου Αμαρουσίου»
(Δ’ 205).
13. Την υπ’ αρ. 31174/Π-873/4-10-1993 (Δ’ 1326) απόφαση του Νομάρχη Ανατολικής Αττικής χαρακτηρίστη-
κε η οδός Μεγάλου Αλεξάνδρου ως πεζόδρομος τύπου
Woonerf - ήπιας κυκλοφορίας αυτοκινήτων, από την
Εκκλησία των Αγ. Αναργύρων έως την Κηφισίας.
14. Την υπ’ αρ. 111/2022 (ΑΔΑ: 9093ΩΨ9-ΛΧ5) απόφαση του Δημοτικού Συμβουλίου του Δ. Αμαρουσίου και
την υπ’ αρ. 107/2022 απόφαση της Επιτροπής Ποιότητας
(ΑΔΑ: 6ΡΜΖΩΨ9-ΒΜ1) περί έγκρισης της τροποποίησης
του εγκεκριμένου ρυμοτομικού στο Ο.Τ. 274.
15. Την υπ’ αρ. 167/2022 (ΑΔΑ: ΨΛΓΜΩΨ9-Ψ71) απόφαση του Δημοτικού Συμβουλίου του Δ. Αμαρουσίου
εκδίκασης ένστασης κατά της υπ’ αρ. 111/2022 απόφασης του Δ.Σ. των ΜΠΟΖΙΚΑ ΑΝΔΡΕΑ και ΛΑΖΑΡΙΔΗ
ΘΕΟΛΟΓΟΥ και την υπ’ αρ. 154/2022 απόφαση της Επιτροπής Ποιότητας Ζωής.
16. Την υπ’ αρ. 445/2023 (ΑΔΑ: ΨΡΨΤΩΨ9-1Η2) απόφαση του Δημοτικού Συμβουλίου του Δ. Αμαρουσίου
και την υπ’ αρ. 140/2023 απόφαση της Επιτροπής Ποιότητας περί επικαιροποίησης και συμπλήρωσης της
υπ’ αρ. 111/2022 (ΑΔΑ: 9093ΩΨ9-ΛΧ5) απόφασης του
Δημοτικού Συμβουλίου.
17. Το υπ’ αρ. 63704/4-8-2022 (υπ’ αρ. 765685/5-8-2022
ΔΧΣ) έγγραφο της Διεύθυνσης Υπηρεσίας Δόμησης του
Δ. Αμαρουσίου με το οποίο διαβιβάστηκε ο φάκελος της
μελέτης τροποποίησης.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΤΕΤΑΡΤΟ
Αρ. Φύλλου 289
(Το παρόν ΦΕΚ επανεκτυπώθηκε λόγω σφάλματος)
13.05.2025 11:36:06
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 289/09.05.2025
18. Την υπ’ αρ. 511148/11-4-2024 εισήγηση του Τμήματος Πολεοδομικών Θεμάτων της Διεύθυνσης Χωρικού
Σχεδιασμού της Περιφέρειας Αττικής προς το ΣΥ.ΠΟ.Θ.Α.
Α’ Π.Ε. Βόρειου Τομέα Αθηνών.
19. Την από 30-5-2024 θετική γνωμοδότηση του
ΣΥ.ΠΟ.Θ.Α. Α’ Π.Ε. Βόρειου Τομέα Αθηνών (συνεδρίαση
2η-θέμα 2ο).
20. Τα υπ’ αρ. 87275/17-12-2024 και 87072/17-12-2024
έγγραφα της Διεύθυνσης Οικονομικής Διαχείρισης του
Δ. Αμαρουσίου.
21. Τα νόμιμα δικαιολογητικά που περιέχονται στο
φάκελο τροποποίησης σχεδίου
και επειδή:
Α. Ο Δήμος Αμαρουσίου με τις υπ’  αρ. 111/2022
(ΑΔΑ: 9093ΩΨ9-ΛΧ5), 167/2022 (ΑΔΑ: ΨΛΓΜΩΨ9-Ψ71)
και 445/2023 (ΑΔΑ: ΨΡΨΤΩΨ9-1Η2) αποφάσεις του
Δημοτικού Συμβουλίου αποφάσισε την τροποποίηση
του εγκεκριμένου ρυμοτομικού σχεδίου με τον χαρακτηρισμό του ακινήτου με ΚΑΕΚ 050141030011 στο
Ο.Τ. 274, ως «Κοινόχρηστου Χώρου», την απόρριψη της
υπ’ αρ. 59067/21-7-2022 ένστασης και τον χαρακτηρισμό
έκτασης υφιστάμενης παιδικής χαράς επί της οδού
Μ. Αλεξάνδρου ως «Χώρου Παιδικής Χαράς -Κ.Χ. 274 Α»,
αντίστοιχα.
Β. Η Διεύθυνση Χωρικού Σχεδιασμού (Τμήμα
Πολεοδομικών Θεμάτων και Εφαρμογών) με την
υπ’  αρ.  511148/11-4-2024 εισήγηση προς το Συμβούλιο Πολεοδομικών Θεμάτων και Αμφισβητήσεων
(ΣΥ.ΠΟ.Θ.Α. Α’) Περιφερειακής Ενότητας Βόρειου Τομέα
Αθηνών, εισηγήθηκε:
1. Την τροποποίηση του εγκεκριμένου ρυμοτομικού
σχεδίου του Δήμου Αμαρουσίου στο Ο.Τ. 274 για τον
χαρακτηρισμό ως «Κοινόχρηστου Χώρου» του ακινήτου με στοιχεία Α-Β-Γ-Δ επιφάνειας 107,72 τ.μ. (ΚΑΕΚ
050141030011), όπως φαίνεται στο από Αύγουστος
2023 διάγραμμα, κλίμακας 1:500, του μηχανικού Λούφα
Παναγιώτη που συνοδεύει την παρούσα εισήγηση.
2. Την τροποποίηση του εγκεκριμένου ρυμοτομικού σχεδίου του Δήμου Αμαρουσίου επί της οδού
Μ. Αλεξάνδρου για τον χαρακτηρισμό έκτασης που καταλαμβάνει υφιστάμενη παιδική χαρά, ως «Χώρο Παιδικής
Χαράς - Κ.Χ. 274 Α», όπως φαίνεται στο από Αύγουστος
2023 διάγραμμα, κλίμακας 1:500, του μηχανικού Λούφα
Παναγιώτη που συνοδεύει την παρούσα εισήγηση.
διότι από τη μελέτη των στοιχείων του φακέλου διαπιστώθηκε ότι:
- Στην Π.Ε. 8 «Αγ. Ανάργυροι» του Δ. Αμαρουσίου οι
ανάγκες σε ελεύθερους χώρους πρασίνου και γενικά σε
κοινόχρηστους χώρους καθορίστηκαν από το εγκεκριμένο ΓΠΣ (Δ’ 977/1977 και Δ’ 968/1991) στα 80 στρ. Προκει-
μένου να εξασφαλιστούν οι προβλεπόμενοι ελεύθεροι
χώροι στην Π.Ε. 8 ο Δήμος Αμαρουσίου προωθεί τον
χαρακτηρισμό αδόμητων οικοπέδων ως Κοινοχρήστων
Χώρων με τροποποίηση του εγκεκριμένου ρυμοτομικού
σχεδίου. Στο πλαίσιο αυτών των ενεργειών εντάσσεται
και η παρούσα τροποποίηση στο Ο.Τ. 274.
- Το ακίνητο με ΚΑΕΚ 050141030011 συνολικής έκτασης 107,72 τ.μ., στο Ο.Τ. 274, έχει πρόσωπο στην οδό
Μ. Αλεξάνδρου η οποία έχει χαρακτηριστεί ως πεζόδρομος τύπου Woonerf - ήπιας Κυκλοφορίας (Δ’ 1326/1993)
και από την οδό Λ. Κηφισίας έως τον Ιερό Ναό Αγ. Αναργύρων έχει κατασκευαστεί με προδιαγραφές οδού ήπιας
κυκλοφορίας με χαρακτηριστικά πεζόδρομου με παρτέρια. Επί της οδού Μ. Αλεξάνδρου έναντι του ανωτέρω
ακινήτου με ΚΑΕΚ 050141030011 υφίσταται διαμορφωμένος χώρος παιδικής χαράς.
- Με την έγκριση της τροποποίηση αυξάνονται οι
κοινόχρηστοι χώροι της περιοχής και κατ’ επέκταση
το ισοζύγιο οικοδομήσιμων και κοινοχρήστων χώρων
και συντελείται βελτίωση των πολεοδομικών όρων της
περιοχής καθώς δημιουργείται μία λειτουργική ενότητα
κοινοχρήστων χώρων (χώρος παιχνιδιού και στάθμευσης ποδηλάτων, παιδικά καροτσάκια κ.λπ.).
Γ. Το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α. A’) Περιφερειακής Ενότητας Βόρειου
Τομέα Αθηνών, γνωμοδότησε ομόφωνα (συνεδρίαση
2η/30-5-2024 - θέμα 2ο) σύμφωνα με την εισήγηση της
Διεύθυνσης Χωρικού Σχεδιασμού.
Δ. Με την παρούσα βαρύνεται ο προϋπολογισμός οικονομικού έτους 2024 του Δήμου Αμαρουσίου (ΑΔΑ: 661
ΑΩΨ9-06Ι) - Κ.Α. 40.7111.019 με τίτλο: «ΑΠΑΛΛΟΤΡΙΩΣΗ
ΕΝΤΟΣ Ο.Τ. 247 ΣΤΗΝ Π.Ε. ΑΓ. ΑΝΑΡΓΥΡΟΙ» ποσό
77.946,96 ευρώ.
Ε. Η παρούσα τροποποίηση του εγκεκριμένου ρυμοτομικού σχεδίου εμπίπτει στις αρμοδιότητες του Περι-
φερειάρχη Αττικής, σύμφωνα με τις διατάξεις της παρ. ΙΙ
ΣΤ. 39 του άρθρου 186 του ν. 3852/2010 (Α’ 87), διότι το
Ο.Τ. 274 βρίσκεται εκτός παραδοσιακού οικισμού, εκτός
περιοχής τοπίου ιδιαιτέρου φυσικού κάλλους, αρχαιολογικού χώρου και προστατευόμενης περιοχής, εκτός
δάσους ή δασικής έκτασης και εκτός των οδικών αξόνων
του Βασικού Οδικού Δικτύου Αττικής και πέραν των 500
μέτρων από την ακτή, αποφασίζουμε:
Α. Την έγκριση της τροποποίησης του εγκεκριμένου
ρυμοτομικού σχεδίου του Δήμου Αμαρουσίου στο
Ο.Τ. 274 της Π.Ε. Άγιοι Ανάργυροι όπως αυτή φαίνεται
στο από Αύγουστος 2023 διάγραμμα, κλίμακας 1:500,
του μηχανικού Λούφα Παναγιώτη που συνοδεύει την
παρούσα, με:
1. Τον χαρακτηρισμό ως «Κοινόχρηστο Χώρο» του
ακινήτου με στοιχεία Α-Β-Γ-Δ επιφάνειας 107,72 τ.μ. και
ΚΑΕΚ 050141030011,
2. Τον χαρακτηρισμό ως «Χώρο Παιδικής Χαράς - Κ.Χ.
274 Α», έκτασης που καταλαμβάνει υφιστάμενη παιδική
χαρά.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της
Κυβερνήσεως.
Επιτρέπεται η υποβολή προσφυγής κατά της απόφασης
αυτής, στον Γραμματέα της Αποκεντρωμένης Διοίκησης
Αττικής, μέχρι συστάσεως της αυτοτελούς εποπτείας ΟΤΑ
(Ελεγκτής Νομιμότητας) μόνο για παράβαση του νόμου,
σύμφωνα με τις διατάξεις του άρθρου 227 του ν. 3852/2010
(Α’ 87) και σε προθεσμία δέκα πέντε (15) ημερών, από την
δημοσίευσή της στην Εφημερίδα της Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 289/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 289/09.05.2025
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 2 Ιανουαρίου 2025
Ο Αντιπεριφεριάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ

[Source: 20250400289.pdf | Tokens: 9021]